Anghel Iordănescu a împlinit, sâmbătă, 74 de ani, iar fiul său Edi, actualul selecţioner al naţionalei de fotbal a României, i-a transmis un mesaj pe rețelele de socializare.
„Astăzi este despre tine !! Azi şi întotdeauna!! La mulţi ani tată şi cel mai bun prieten!”, a scris Edi Iordănescu pe contul personal de Facebook.
Selecționerul României a completat mesajul cu două fotografii de colecție: apare în brațele tatălui său.
De știut despre Anghel Iordănescu
- S-a născut pe 4 mai 1950, la Bucureşti.
- A evoluat în două perioade la Steaua: 1961 - 1982 şi 1985 - 1986. A mai jucat la OFI Creta, în Grecia, timp de trei sezoane.
- De-a lungul carierei de antrenor, Anghel Iordănescu a pregătit formațiile Steaua (1986 - 1990 şi 1992 - 1993), Anorthosis (1990 - 1992), Al-Hilal (1999 - 2000), Rapid (iulie - septembrie 2000), la Al-Ittihad (2005 - 2006) şi Al-Ain (iulie - decembrie 2006).
- De asemenea, Anghel Iordănescu s-a aflat în mai multe mandate pe banca tricolorilor: 1993 - 1998, 2001 - 2004 şi decembrie 2013 - octombrie 2014.
- „Tata Puiu”, cum mai este cunoscut, a mai fost şi selecţionerul Greciei în perioada august 1998 - martie 1999.
- Cea mai mare performanță a tricolorilor la un Campionat Mondial a venit cu Anghel Iordănescu pe banca tehnică: prezența în sferturile World Cup 1994, din SUA.
- România a cedat atunci la penaltiuri contra Suediei și a ratat ocazia prezenței într-o semifinală de turneu final mondial.
#OTD in 1994. It's the battle of the underdogs in California as Sweden and Romania go the distance in their quarter final. Penalty heartache awaits #USA94 \uD83C\uDDFA\uD83C\uDDF8⚽️ pic.twitter.com/2xqJ5GTBrE
— USA 94 - The World Cup That Changed The Game (@USA94Book) July 10, 2023